बाक्सा जिल्ला एबसुनि आफादगिरि उमेश दैमारिनि मासि लानानै सामलायनाय बे हाबाफारियाव जिल्लानि गेजेराव  थानाय गं 14 जौसिन फरायसालि आरो फरायसालिमाफोरनि फरायसा-फरायसुलिफोरा गोख्रोंयै बाहागो लायो आरो गावसोरनि रोंगौथिजों बादायलायो । बे बाथ्रा दान्थे बादायलायनायाव बिजिरगिरि महरै मुसलपुर फरायसालिमानि बर’ बिफाननि आखान्थि फोरोंगिरि एलबार्द बर’, सालबारि गोजौसिन फरायसालिनि आखान्थि  फोरोंगिरि कृष्ण बसुमतारि, तामुलफुर फरायसालिमानि आखान्थि फोरोंगिरि मोकथां गयारि आरो सम नायगिरि महरै जिल्ला एबसुनि नेहाथारि भारत बर’ बिथांमोनहा सामलायो ।